Projekti eesmärk on töötada välja raamtarkvara, mis aitaks organisatsioonidel oluliselt vähendada e-teenuste koordineerimisele kuluvat aega ning tõsta uute e-teenuste väljatöötamise automatiseeritust ja tõhusust. Tartu Ülikooli arvutiteadlased rakendavad projektis uusimaid andmekaeve  meetodeid, et koostada ettevõtte infosüsteemi terviklik, täpne ja ajakohane kirjeldus. Projekti teised osapooled töötavad välja metoodika, mis võimaldaks saadud kirjelduse abil oluliselt lühendada e-teenuse arendamisele kuluvat aega.